Държавен вестник, бр. 69, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  69
§ 66. В чл. 489 след думите „отговарят на 
изискванията на“ се добавя „серията стан­
дарти“.
§ 67. В чл. 491, изречение първо числото 
„400“ се заменя с „500“.
§ 68. В чл. 493 числото „400“ се заменя 
с „500“. 
§ 69. В чл. 496, изречение първо думата 
„измерителните“ се заменя с „измервателните“.
§ 70. В глава единадесета наименованието 
на раздел VI се изменя така:
„Автоматични стационарни пожарогасителни 
инсталации, водоснабдяване за пожарогасене 
в тунела и пожарогасителни съоръжения“.
§ 71. Член 500 се изменя така:
„Чл. 500. (1) Автоматични стационарни по­
жарогасителни инсталации, базирани на вода, 
в т.ч. системи за наводняване, водна мъгла 
или пяна, се прилагат, когато е установена 
необходимост от такива, съгласно анализа на 
тунелния риск по чл. 16, ал. 1. Автоматичните 
стационарни пожарогасителни инсталации 
могат да бъдат допълнение към системите за 
безопасност в тунели с дължина над 3000 m 
и еднопосочно движение или над 1200 m и 
двупосочно движение при максимална топлин­
на мощност (HRRmax) на проектния пожар 
100 [MW] или повече.
(2) При проектирането на АСПГИ за навод­
няване или пяна в пътни тунели се прилагат 
изискванията на БДС EN 12845 „Стационарни 
пожарогасителни инсталации. Автоматич­
ни спринклерни инсталации. Проектиране, 
монтиране и поддържане“, СД CEN/TS 14816 
„Стационарни пожарогасителни инсталации. 
Инсталации за разпръскване на вода. Проек­
тиране, монтиране и поддържане“ и БДС EN 
13565-2 „Стационарни пожарогасителни инста­
лации. Инсталации с пяна. Част 2: Проектира­
не, монтиране и поддържане“. Автоматичната 
стационарна пожарогасителна инсталация се 
проектира при спазване на информацията и 
ограниченията, получени от представителни 
протоколи за пожарни изпитвания, проведе­
ни от акредитирана лаборатория, както и от 
DIOM наръчника на производителя. 
(3) При проектирането на АСПГИ с вод­
на мъгла се спазват изискванията на БДС 
ЕN 14972-1 „Стационарни пожарогасителни 
инсталации. Инсталации с водна мъгла. 
Част 1: Проектиране, монтиране, контро­
лиране и поддръжка“ и БДС EN ISO 12100 
„Безопасност на машините. Общи принципи 
на проектиране. Оценка на риска и намаля­
ване на риска“.
(4) Пожарните изпитвания за АСПГИ с 
водна мъгла се провеждат в съответствие с 
ръководствата, посочени в Приложение А от 
БДС ЕN 14972-1. Всички проектни параметри 
и ограничения за работата на инсталацията се 
определят в съответствие с информацията и 
ограниченията, получени от представителните 
протоколи за пожарни изпитвания, както и 
от DIOM наръчника на производителя.
(5) При проектиране на АСПГИ, базирани 
на вода, в т.ч. системи за наводняване, водна 
мъгла или пяна, е необходимо да се преразгле­
дат и при нужда преизчислят параметрите 
на съществуващата система за пожарната 
вентилация, като се отчетат промените на 
температурните условия при задействане 
на АСПГИ в случай на пожар и се осигури 
съвместна и безпрепятствена работа на двете 
инсталации.“
§ 72. Член 501 се изменя така:
„Чл. 501. При проектиране на АСПГИ, ба­
зирани на вода, в т.ч. системи за наводняване, 
водна мъгла или пяна, се отчитат габаритите 
за инсталиране в пътния тунел.“
§ 73. Член 502 се изменя така:
„Чл. 502. Автоматичните стационарни 
пожарогасителни инсталации, базирани на 
вода, в т.ч. системи за наводняване, водна 
мъгла или пяна, проектирани за пътния ту­
нел, осигуряват:
1. намаляване на проектната максимална 
топлинна мощност (НRRmax) на пожара;
2. спиране или значително забавяне на 
разрастването на пожара;
3. значително обемно охлаждане на про­
дуктите на горенето и директно охлаждане 
на структурните компоненти и оборудването 
без пряко влияние върху скоростта на топло­
отделяне.“
§ 74. Член 503 се изменя така:
„Чл. 503. Минималната продължителност 
на действие на АСПГИ, базирани на вода, 
в т.ч. системи за наводняване, водна мъгла 
или пяна, е не по-малка от 1 час след акти­
вирането є.“
§ 75. Член 504 се изменя така:
„Чл. 504. (1) Когато необходимото водо­
снабдяване за АСПГИ, базирани на вода, в 
т.ч. системи за наводняване, водна мъгла или 
пяна, не може да бъде осигурено от водоснаб­
дителна система, се предвиждат един или 
повече резервоари за вода и помпени модули, 
за да бъдат осигурени необходимият мини­
мален дебит и налягане на инсталациите при 
условията на самостоятелно водоснабдяване 
за пожарогасене, определени с изискванията 
на стандартите и стандартизационния доку­
мент по чл. 500, ал. 2 и 3 и DIOM наръчника/
инструкциите на производителя.
(2) Когато противопожарните резервоари 
и помпените станции са предвидени извън 
тунела, същите се разполагат на разстояние 
не по-голямо от 150 m от всеки от порталите 
на тунела.